શેખર અને રેવા એક સુખી કપલ છે અને રેવા પ્રેગ્નન્ટ છે. ખુશીઓ અદ્ભુત રીતે ઘરમાં આળોટી રહી છે, પણ કેટલાંક કારણોસર રેવાનું મિસકૅરેજ થઈ જતાં હવે ઘરમાં સન્નાટો છવાઈ ગયો છે. મિસકૅરેજના કારણે રેવામાં ડિપ્રેશનનું લેવલ પણ વધતું જાય છે. આ જ સિચુએશન વચ્ચે શેખરને લગભગ એક વર્ષ માટે ઇટલી જવાનું આવે છે. આવી તબિયત વચ્ચે રેવાને એકલી મૂકીને કેમ જવું અને ઇટલી ગયા વિના ચાલે એમ પણ નથી એટલે જવું પણ પડશે જ. મૂંઝવણ એ પણ છે કે રેવાને સાથે લઈ જઈ શકાય એમ નથી.